Diari Oficial de la Generalitat Valenciana


Sumari del DOGV 4919, del 07-01-2005 (2004/13315)

RESOLUCIÓ de 9 de desembre de 2004, de la Conselleria de Sanitat, per la qual s'adjudiquen ajudes per a estudis d'investigació sobre avaluació de tecnologies i investigació sanitària.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4919

Data del DOGV
:   07-01-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/13920


Organisme emissor
:   Conselleria de Sanitat

Tipus de document
:   Resolució

RESOLUCIÓ de 9 de desembre de 2004, de la Conselleria de Sanitat, per la qual s'adjudiquen ajudes per a estudis d'investigació sobre avaluació de tecnologies i investigació sanitària. [2004/13411]
  
L'Orde de 6 de setembre de 2004, de la Conselleria de Sanitat (DOGV núm. 4.858, de 07.10.2004), va convocar i establir les bases reguladores per a la concessió d'ajudes per a finançar projectes d'investigació en l'àrea d'avaluació de tecnologies sanitàries i investigació sanitària.
  
En els pressupostos de la Generalitat Valenciana per a l'exercici 2004, hi ha una dotació de 39.900 (trenta-nou mil nou-cents) euros en el programa pressupostari 52.60.69.9452.157.68.0 de la Direcció General d'Ordenació, Avaluació i Investigació Sanitària, codi de línia T5825000.
  
Les entitats representades pel personal investigador que al final es relacionen han sol·licitat beques per a finançar accions i projectes d'investigació específics en l'àrea d'avaluació de tecnologies sanitàries i investigació sanitària en els termes previstos en l'orde de referència.
  
Atesa la normativa d'aplicació general i examinats els projectes d'investigació que versen sobre avaluació de tecnologies sanitàries i investigació sanitària, objecte de la convocatòria.
  
Vista la proposta de la comissió avaluadora d'eixes ajudes, que va avaluar els projectes d'investigació individualitzadament, seguint els criteris de selecció establits en les bases quarta i cinquena de l'orde i va determinar les prioritats i necessitats mitjançant la ponderació dels criteris que cal seguir per a la concessió d'ajuda, procurant garantir l'eficàcia i l'eficiència de les actuacions en matèria d'avaluació de tecnologies sanitàries i investigació sanitària i havent ajustat les possibles ajudes als recursos previstos per al 2004, resolc sobre els expedients de sol·licitud d'ajudes presentats, resolc:
  
Primer
  
Concedir les ajudes per a finançar els estudis d'investigació per a 2004 que s'allisten en l'annex, amb les quantitats assignades, a les entitats representades pel personal investigador, per a contribuir al finançament de projectes d'investigació específics sobre avaluació de tecnologies sanitàries i investigació sanitària, que s'indiquen en l'annex d'esta resolució, per un import total de 36.452 (trenta-sis mil quatre-cents cinquanta-dos) euros.
  
Segon
  
Els beneficiaris de les beques han d'enviar a la Direcció General d'Ordenació, Avaluació i Investigació Sanitària la memòria final del projecte, la qual ha d'incloure una memòria detallada de la investigació, i també un resum, junt amb una llista detallada de les despeses totals fetes, ajustat al model IV que els serà facilitat per la Direcció General d'Ordenació, Avaluació i Investigació Sanitària. Així mateix hauran d'enviar-hi les separates de publicacions o comunicacions a congressos, si n'hi havia. En la publicació de treballs científics, presentació de comunicacions a congressos i reunions científiques, i altres activitats científiques que tinguen lloc com resultat d'una ajuda d'investigació, s'ha de consignar l'origen del finançament i enviar a la Direcció General d'Ordenació, Avaluació i Investigació Sanitària un exemplar de la publicació, amb menció del número d'expedient. Així mateix, s'enviarà a la Direcció General d'Ordenació, Avaluació i Investigació Sanitària les publicacions que s'originen com a conseqüència de l'ajuda, amb posterioritat a la presentació de la memòria
  
Tercer
  
Que es notifique esta resolució a totes les persones interessades, que exhaurix la via administrativa, que s'hi pot interposar recurs contenciós administratiu en el termini de dos mesos comptats des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, segons que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99, de 13 de gener, així com els articles 10 i 46 de la Llei 29/98, de 13 de juliol, reguladora de la Jurisdicció Contenciosa, o qualsevol altre recurs que estime adequat per a la defensa dels seus interessos.
  
València, 9 de desembre de 2004.- El conseller de Sanitat: Vicente Rambla Momplet.
  
Annex
  
Expedient número: Av. Tec. - 005/2001
  
Entitat adjudicatària: Universitat de València
  
Títol del projecte: Evaluación del proceso de confirmación diagnóstica en el programa de prevención del cáncer de mama de la Comunidad Valenciana (PPCMCV)
  
Investigador responsable: Carmen Cervera Armero
  
Ajuda concedida: 6.450 €
  
Expedient número: Av. Tec - 007/2001
  
Entitat adjudicatària: Centre de Planificació Familiar d'Alacant núm. 3 (Àrea de Salut 16)
  
Títol del projecte: Factores que facilitan instaurar una práctica anticonceptiva eficaz tras la interrupción voluntaria del embarazo
  
Investigador responsable: M. Ángeles Gómez Martínez
  
Ajuda concedida: 3.140 €
  
Expedient número: Av. Tec. - 006/2001
  
Entitat adjudicatària: Hospital Universitari Doctor Peset
  
Títol del projecte: Análisis de las variables clínicas predictivas de osteoporosis
  
Investigador responsable: José Andrés Román Ivorra
  
Ajuda concedida: 3.500 €
  
Expedient número: Av. Tec. - 001/2001
  
Entitat adjudicatària: Fundació per a la Investigació de l'Hospital Universitari la Fe
  
Títol del projecte: Revisión de la utilidad y efectividad de la terapia celular hepática
  
Investigador responsable: Alfonso Serralta Serra
  
Ajuda concedida: 3.000 €
  
Expedient número: Av. Tec. - 003/2001
  
Entitat adjudicatària: Universitat Politècnica de València
  
Títol del projecte: Implantación de la mamografía digital en el programa de prevención de cáncer de mama de la Comunidad Valenciana. Desarrollo de técnicas radiofísicas para su evaluación y control
  
Investigador responsable: Gumersindo Verdú Martín
  
Ajuda concedida: 8.400 €
  
Expedient número: Av. Tec. - 004/ 2001
  
Entitat adjudicatària: Universitat Miguel Hernández d'Elx
  
Títol del projecte: Influencia de la comedicación de antiretrovirales y psicofármacos en los niveles plasmáticos
  
Investigador responsable: María de la Cruz Pellin Mira